Feladatelemek

A pontozás megkönnyítése érdekében a csoportos feladatnak ésszerű számú értékelési elemmel kell rendelkeznie. Az egyes elemeknek a feladat valamely konkrét szempontjára kell vonatkozniuk. Jellemző esetben egy-egy feladathoz 5 - 15 megjegyzési pontozási elemet kell hozzárendelni, a tényleges szám a feladat méretétől és bonyolultságától függ. Csoporttársi feladat esetén megengedett egyetlen elem használata, és hasonló értékelési stratégiával ruházható fel, mint egy szokásos Moodle-feladat.

Az elemek típusa a feladat pontozási stratégiájától függ.

Nem pontozott Az elemek a feladat szempontjainak a leírásai. Az értékelést végzőt arra kérjük, hogy fűzzön megjegyzéseket ezekhez a szempontokhoz. Akárcsak az összes pontozási stratégia esetén, létezik egy terület az általános megjegyzések számára.

Akkumulatív pontozás Az elemek az alábbi három jellemzővel rendelkeznek:

1. Az értékelési elemek LEÍRÁSA Ennek egyértelműen rögzíteni kell, hogy a feladatot mely szempont szerint értékeljük. Ha az értékelés minőségi, célszerű részletezni, mit tekintünk kiválónak, közepesnek, illetve gyengének.
2. Az értékelési elemek SKÁLÁJA Egy előre meghatározott számú skála áll rendelkezésre. Ezek az egyszerű igen/nem jellegű skálától a többpontos skálán keresztül a teljes százalékos skáláig terjednek. Minden elemnek megvan a maga skálája, amelynek igazodnia kell az adott elemhez kapcsolódó lehetséges variációk számához. Ne feledjük, hogy a skála NEM határozza meg az elem fontosságát az átlagos pontszám kiszámítása során, azaz egy kétpontos skálának azonos a "Hatása", mint a 100 pontosnak, ha a megfelelő elemek azonos súllyal szerepelnek...
3. Az értékelési elemek SÚLYA Alaphelyzetben az elemek azonos fontosságúak a feladat átlagos pontszámának a kiszámítása során. Ez megváltoztatható, ha a fontosabb elemekhez 1-nél nagyobb, a kevésbé fontosakhoz 1-nél kisebb súlyt rendelünk. A súlyok módosítása NEM befolyásolja a maximális pontszámot, azt az értéket ugyanis a csoporttársi feladathoz tartozó 'maximális pontszám' paraméter határozza meg. A súlyok kaphatnak negatív értékeket, ez kísérleti jelleggel alkalmazható.

Hibán alapuló pontozás Az elemek általában olyan tételeket vagy szempontokat fogalmaznak meg, amelyeknek meg kell jelennie a feladatban. Az értékelés ezen tételek vagy szempontok meglétén vagy hiányán alapszik. A tanárnak olyam pontszámtáblázatot kell beállítania, amely a javaslat szerinti pontokat adja akkor, ha minden tétel jelen van, ha egy hiányzik, ha kettő hiányzik stb. Ha egyes tételek fontosabbak, mint a másik, akkor ezekhez a tételekhez 1-nél nagyobb súlyt rendelhetünk. A kisebb tételekhez 1-nél kisebb súlyt rendelhetünk. A globális "hibaszám" a hiányzó tételek súlyozott összege. Az értékelést végző mindig végrehajthat kisebb módosításokat ezeken a javaslat szerinti pontokon.

Kritériumon alapuló pontozás Az elemek "szintre" vonatkozó megállapításokat tartalmaznak, melyekkel a feladat rangsorolható. A megállapítások lehetnek összegezendő jellegűek, illetve lehetnek önmagukban álló megállapítások. Az értékelést végzőnek kell eldöntenie, hogy melyik megállapítás illik jobban az egyes munkákra. A tanárnak minden kritériumra vonatkozó megállapítást egy javasolt pontszámhoz kell kapcsolnia. Ezeket általában el kell rendezni. Az értékelést végző végrehajthat kisebb módosításokat ezeken a javaslat szerinti pontokon.

Rubrika alapú pontozás Hasonlít a kritériumon alapuló pontozáshoz, de itt egynél több kritériummal dolgozunk. A kritériumok számát a feladat paraméterei között adjuk meg. Az egyes kritériumokon belül legfeljebb öt "szintre" vonatkozó megállapítást tehetünk. Egy adott feladaton belül a szintek száma kritériumról kritériumra változhat. Egy-egy kritérium beállítása során egy üres "szintre" vonatkozó megállapítás jelzi a "szintre" vonatkozó megállapítás végét. Ennek megfelelően némely kritériumhoz két szint tartozhat, más esetben három szint, legfeljebb öt szint lehetséges. A kritériumok súlyozhatók. A szintekhez 0, 1, 2, legfeljebb 4 pont rendelhető. Az értékelés pontszáma ezen pontok súlyozott összege.